UNgqongqotjhe wezobuKghwari, amaSiko, iSayensi neTheknoloji wamemezela umLeyo womThethomgomo wesiTjhaba weLimi ngomhlaka 3 Disemba 2002. Ihloso ekulu kuphuhlisa ukusetjenziswa ngokulingana kwamalimi ali-11 wangokomthetho ngombono wokukghonakalisa ukufikelela ngokulingana emisebenzini nelwazini lombuso. Ukufika lapha, ukuphuhliswa nokuthuthukiswa kwamalimi lawo abekagandelelwe ngaphambilini kubonakala kurhabekile. Umleyo womthethomgomo ubophelela umbuso ekuhlomeni amahlelo aragela phambili webandulo namayunithi welimi, ekuphatheni ukufezakaliswa komthethomgomo, ekuthuthukiseni amakghono wabantu nomthangalasisekelo ekundleni yeTheknoloji yamaLimi wabaNtu, kanye nekuhlomeni ukusebenzisana neenkhungo zefundo ephakamileko ezinikela ngamahlelo avunyelwe ngebakwa-SAQA ekusetjenzisweni kwamalimi.